Diari Oficial de la Generalitat Valenciana


Sumari del DOGV 4473, del 03-04-2003 (2003/3487)

RESOLUCIÓ de 20 de febrer de 2003, del Servei Territorial d'Indústria i Energia d'Alacant, per la qual se sotmet a informació pública l'autorització administrativa, l'aprovació del projecte d'execució i la declaració en concret d'utilitat pública de la unió de la línia aèria de MT al CTC Fernando Pérez Samper amb la línia aèria de MT al CTC Comunitat de Regants Los Diegos al terme de Pilar de la Horadada (Alacant). JUEXPR/2003/4 (ATLINE/2002/363).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4473

Data del DOGV
:   03-04-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/3487


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 20 de febrer de 2003, del Servei Territorial d'Indústria i Energia d'Alacant, per la qual se sotmet a informació pública l'autorització administrativa, l'aprovació del projecte d'execució i la declaració en concret d'utilitat pública de la unió de la línia aèria de MT al CTC Fernando Pérez Samper amb la línia aèria de MT al CTC Comunitat de Regants Los Diegos al terme de Pilar de la Horadada (Alacant). JUEXPR/2003/4 (ATLINE/2002/363). [2003/3487]
  
Als efectes previstos en els articles 125 i 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE de 27.12.2000); i en l'article 53 de la Llei 54/1997, de 27 de novembre, del Sector Elèctric (BOE de 28.11.1997), se sotmet a informació pública el següent projecte d'instal·lació elèctrica:
  
Peticionari: Iberdrola Distribución Eléctrica, SA, amb CIF A-95075578, oficines al c/ Calderón de la Barca, núm. 16, d'Alacant, societat dedicada a la distribució d'energia elèctrica a la província d'Alacant.
  
Lloc on s'establirà la instal·lació: terme municipal de Pilar de la Horadada (Alacant).
  
Finalitat de la instal·lació: millorar i ampliar les xarxes de distribució d'energia elèctrica, millorar la qualitat del servici i acomplir peticions de nous abonats.
  
Característiques principals:
  
Tensió: 20 kV.
  
Longitud: 707 m.
  
Conductors: la línia és de tres conductors de 54,6 mm2 de secció.
  
Aïllament: tipus U 70 BS i U 100 BS de la norma UNE 21237.
  
Origen i final: la línia projectada s'iniciarà en el suport núm. 301291 de la LAMT al CTC Fernando Pérez Samper i acabarà en el suport núm. 301493 de la LAMT al CTC Comunitat de Regants Los Diegos al terme municipal de Pilar de la Horadada.
  
Pressupost: dotze mil cent onze euros amb seixanta-nou cèntims (12.111,69 €).
  
El titular ha sol·licitat, sobre les finques descrites en la relació annexa, servitud de pas aèria d'energia elèctrica que comprén, a més de la volada sobre el predi sirvent, l'establiment de pals, torres o suports fixos per a la sustentació de cables conductors d'energia.
  
Cosa que es fa pública perquè siga coneguda per tota la gent, i especialment pels propietaris de terrenys i tots altres titulars afectats per l'esmentat projecte, la relació dels quals s'inclou al final d'este anunci perquè puga ser examinat l'expedient al Servei Territorial d'Indústria i Energia d'Alacant, situat al c/ Churruca, núm. 29, i perquè es puguen presentar les al·legacions que es consideren oportunes en el termini de vint dies comptats a partir de l'endemà de la inserció del present anunci. Els plans parcel·laris podran ser igualment consultats a l'Ajuntament de Pilar de la Horadada.